open-index/open-wikipedia-markdown huggingface dataset:
Dei tre kongedøma i Kina

**Dei tre kongedøma** (tradisjonell kinesisk 三國, forenkla 三国, pinyin Sānguó) er ein periode i kinesisk historie som varte frå rundt 220 til 280. 

Keisarriket Kina var etter at Han-dynastiet fall delt i tre større rike: Wei i nord, Wu i sør, og Shu eller Shu Han i vest. Perioden enda med at Wei først erobra Shu og under Jin-dynastiet også overvann Wu i 280.

Både dei siste åra til Han-dynastiet og tida under dei tre kongedøma var blodig og dramatisk. Medan folketeljingar frå slutten av Han-dynastiet omfatta oppimot 50 millionar innbyggjarar i 9,7 millionar hushald, var tala frå Jin-dynastiet berre ein femtedel av dette &ndash; 2,5 millionar hushald med 16 millionar innbyggjarar. Medan tapet i hushald og folketal spegler borgarkrig og uro, viser det også til at svært mange truleg hadde forsvunne frå direkte keisarleg kontroll, og i staden høyrde til mektige familiar.

Dei tre kongedøma har inspirert drama og litteratur i Kina, Japan, Korea og Vietnam. *[[Soga om dei tre kongedøma]]* av Luo Guanzhong og ei rekkje andre historiske romanar, legender, syngespel, filmar og fjernsynsdrama er knytt til perioden.

## Kjelder

*Kinas historie mellom 220-589 (27.02.2013) i *Store norske leksikon*
*Kinas historie (27.02.2013) i *Store norske leksikon.* 


**Denne artikkelen bygger på «[[:en:Three Kingdoms|Three Kingdoms]]» frå ,  den 3. juli 2013.*  
 
## Bakgrunnsstoff
Washington Allston

**Washington Allston** () var ein USA-amerikansk diktar og målar, fødd i Waccamaw i Sør-Carolina. Han var ein pioner i nordamerikansk landskapsmåling. I samtida var han kjend for si eksperimentering med dramatiske motiv og sin dristige bruk av lys og atmosfæriske fargar.

### Liv og gjerning
Allston tok eksamen ved Harvard College i 1800. Han reiste deretter til Europa, der han dei neste tre åra studerte kunst ved Royal Academy of Arts i London, ein institusjon som då vart leia av den anglo-amerikanske målaren Benjamin West. Frå 1803 til 1808 besøkte Allston store museum i Paris og deretter i Italia. I Italia møtte han Samuel Taylor Coleridge og dei to vart venner for livet. Samuel Morse, ein av Allstons kunststudentar fylgde han til Vest-Europa i 1811. Etter reisa gjennom Vest-Europa busette han seg i London, der han mottok prisar for bileta sine. I 1813 gav han ut diktverket *The Sylphs of the Seasons, with Other Poems*.

Allston vart av og til kalla «Den amerikanske Tizian», ettersom stilen hans minte om den store venetianske renessansemålaren. I tillegg nytta han dei same dramatiske fargekontrastane som Tizian. I 1818 reiste Allston tilbake til USA, og budde i Cambridge i Massachusetts til han døydde i 1843, 64 år gammal. Han var onkel til målarane George Whitng Flagg og Jared Bradley Flagg, begge desse gjekk i lære hos Allston.

## Kjelder

**Denne artikkelen bygger på «[[:en:Washington Allston|Washington Allston]]» frå ,  den 4. juli 2013.*
Katolikos av heile Armenia

**Katolikos av heile Armenia** (georgisk Ամենայն հայոց կաթողիկոսներ) er den øvste biskopen og den andelege leiaren for den nasjonale kyrkja i Armenia, Den armensk-apostoliske kyrkja, og den armenske diasporaen i verda.  I følgje segnet førte apostlane Judas Taddeus og Bartoloemeus kristendommen til Armenia i det første hundreåret. Gregor lysbringaren vart den første katolikosen i Armenia etter at nasjonen hadde gjort kristendomen offisiell religion i 301 e.Kr. Setet til katolikosen og det administrativet hovudkvarteret til den armenske kyrkja, er moderkyrkja av Edzjmiatsin, som ligg i byen Vagharshapat.

Den armenske apostoliske kyrkja er ein del av den austleg-ortodokse kyrkja som ikkje godtar og følgjer avgjersler tekne av konsilet i Khalkedon. Ho omfattar den Den koptisk-ortodokse kyrkja av Alexandria, Den etiopisk-ortodokske kyrkja, Den syrisk-ortodokse kyrkja, Den malankarisk-ortodoks-syriske kyrkja og Den eritreisk-ortodokse kyrkja.

Den noverande katolikosen er Karekin II.

## Kjelder

**Denne artikkelen bygger på «[[:en:Catholicos of All Armenians|Catholicos of All Armenians]]» frå ,  den 4. juli 2013.*  
 

## Bakgrunnsstoff
*Offisiell nettstad
Den kaspiske flotiljen

**Den kaspiske flotiljen** (russisk Каспийская флотилия, *Kaspijskaja flotilja*) er den eldste russiske militære flotiljen, stasjonert i Kaspihavet. Han fekk Ordenen av den raude fanen i 1945.

Den kaspiske flotiljen vart oppretta i november 1722 i Astrakhan etter ordre frå Peter den store. Han vart leia av admiral Fjodor Apraksin og deltok i den russisk-persiske krigen 1722–1723 og Den russisk-persiske krigen 1804-1813, og assisterte den russisk armeen i erobringa av Derbent og Baku under Den persiske ekspedisjonen 1796. Etter Gulistan-traktaten i 1813 vart flotiljen den einaste attverande i Kaspihavet. Baku vart den viktigaste basen i 1867.

Flotiljen deltok aktivt i den russiske revolusjonen for den raude armeen. Under den andre verdskrigen 1941-1945 sikra flotiljen viktige skipsruter for soldatar, militært utstyr og forskjellig last, særleg under slaget ved Stalingrad og slaget om Kaukasus.

Av kystforsvarsstyrkar og marineinfanteri er desse nemnde:
*727. sjølvstendige marineinfanteribataljon forlagt i Astrakhan
*414. sjølvstendige marineinfanteribataljon forlagt i Kaspijsk
*46. sjølvstendige kystforsvarsmissilbataljon forlagt i Kaspijsk

## Kjelder

**Denne artikkelen bygger på «[[:en:Caspian Flotilla|Caspian Flotilla]]» frå ,  den 4. juli 2013.*
Fjodor Apraksin

Grev **Fjodor Matvejevitsj Apraksin** () var ein av dei første russiske admiralane og styrte i Estland og Karelia frå 1712 til 1723, generaladmiral (1708), leiar for Det russiske admiralitetet frå 1718 og kommandant over Austersjøflåten frå 1723.

## Biografi
Syster hans var gift med tsar Fjodor III av Russland i 1681, og tente han og sidan etterkomaren Peter. I 1692 vart Apraksin guvernør i Arkhangelsk, den viktigaste hamnebyen i Russland på den tida, og bygde skip som kunne stå imot uvêr, til stor glede for tsaren. I 1697 oversåg han bygginga av den første russiske flåten ved Voronezj. Han vart den første russiske guvernøren i Azov i 1700.

Under den store nordiske krigen vart han sendt til Moskva, der han hadde ansvaret for myntpressinga og våpenfabrikken. I 1708 vart han øvstkommanderande i Ingermannsland for å forsvare den nye hovudstaden St. Petersburg mot svenskane, som han grundig slo, før han erobra Viborg i Karelen. 25. februar 1710, 48 år agmmal, vart han den tredje russaren nokon gong som vart adla.

Apraksin vart øvstkommanderande for Svartehavet under Prut-felttoget (1711). I mars 1710 kommanderte han omleiringa av Viborg. Han tok den svenske festninga i juni og vart utpeikt guvernør over dei erobra provinsane (Estland, Ingermannsland og Karelen). Han kommanderte den russiske marinen under erobringa av Helsingfors i 1713 og støtta erobringa av Finland frå sjøen og det store slaget ved Gangut (1714). Same året assisterte han tsaren i å bygge ei ny hamn i Revel. Tidlegare, i 1712, forhandla han med Tyrkia, som endra med øydelegginga av Taganrog og overgjevinga av Azov til osmanarane.

Frå 1710 til 1720 leia han personleg åtak mot Sverige, herja landet nådelaust og tvinga fram freden i Nystad, der dei baltiske provinsane vart overgjeve til Russland. For dette vart han gjort til senator og generaladmiral i imperiet.

I 1715 kom Apraksin i unåde hos tsaren etter å unngått å følgje ordrar og korrupsjon i admiralitetet. Etter ei kort undersøking fekk han ei bot og vart sendt for å styre Estland. I 1719 leia han det russike sjøtoktet i Bottenviken. Under den russiske-persiske krigen 1722-1723 klarte Apraksin så vidt å unngå eit attentatforsøk av tsjetsjenarar.

Det siste oppdraget til Apraksin var til Revel i 1726 for å forsvare byen mot eit venta åtak frå britane, som hadde eit dårleg forhold til Russland i byrjinga av regjeringstida til Katarina I.

## Kjelder


**Denne artikkelen bygger på «[[:en:Fyodor Apraksin|Fyodor Apraksin]]» frå ,  den 4. juli 2013.* 
*** oppgav desse kjeldene:*
* Robert Nisbet Bain, *The Pupils of Peter the Great* (London, 1897).
*
Gandsja

**Gandsja** (aserbajdsjansk Gəncə) er den nest største byen i Aserbajdsjan med kring 315&nbsp;000 innbyggjarar. Han heitte **Jelisavetpol** under Det russiske imperiet. Byen tok attende det originale namnet Gandsja i 1920 då han vart innlemma i Sovjetunionen. Namnet vart i 1935 igjen endra til **Kirovabad** og hadde dette namnet fram til 1989 under perestrojka.

## Historie

Gandsja vart grunnlagd kring 859-860 av Mohammed Khaled, ein arabisk guvernør i regionen under kalif Al-Mutawakkil. Historisk var byen ein viktig by i Sør-Kaukasus og var ein del av Sassanideriket, Seldsjukkarriket, atabegane av Aserbajdsjan, Khwarezmid-imperiet, Ilkahnatat, Timurideriket, jalayiridane, Qara Qoyunlu, Ak Koyunlu, Safavide-, Afsharide-, Zand- og Qajar-rika i Persia/Iran, men ofte lokalt styrt av khanar og hertugar av Ganja-khanatet. Ganja er òg fødestaden til den kjende diktaren Nizami Gandsjavi

## Klima

## Kjelder

**Denne artikkelen bygger på «[[:en:Ganja|Ganja]]» frå ,  den 5. juli 2013.* 
*** oppgav desse kjeldene:*
Tahmasp II av Persia

**Tahmasp II** () var ein av dei siste safavide-herskarane av Persia (Iran). Tahmasp var son av Husayn av safavidane, sjahen i Iran på den tida. Då Husayn vart tvungen til å abdisere av afghanarane i 1722, ønskte prins Tahmasp å ta over trona. Han flykta til Tabriz der han oppretta eit styre. Han fekk støtte av sunni-muslimar i Kaukasus, i tillegg til fleire Qizilbash-folk (inkluder afsharane, under kontroll av den framtidige iranske herskaren, Nader Shah). Tahmasp vart etter kvart anerkjent av både Det osmanske riket og Russland, som begge var redde for at kvar andre skulle få for mykje innverknad i Iran. Sjølv mughal-vesiren Asaf Jah I er kjend for å ha støtta Tahmasp II i keisarhoffet til keisaren Muhammed Shah.

I 1729 hadde Tahmasp mista kontroll over det meste av landet. Han vart avsett av den framtidige Nader Shah i 1732 til fordel for sonen sin, Abbas III; begge vart drepne ved Sabzevar i 1740 av Nader Shah, den eldste sonen til Reza-qoli Mirza.

## Kjelder

**Denne artikkelen bygger på «[[:en:Tahmasp II|Tahmasp II]]» frå ,  den 5. juli 2013.* 
*** oppgav desse kjeldene: *
* Lawrence Lockhart, *Nadir Shah* (London, 1938)
*The Armenian Rebellion of the 1720s and the Threat of Genocidal Reprisal, Armen Ayvazyan, Yerevan 1997
Sjirvan

**Sjirvan** (aserbajdsjansk *Şirvan*), òg skrive **Shirvan**, **Sharvan**, **Shirwan**, **Shervan**, **Sherwan** og **Šervan**, er ein historisk region aust i Kaukasus, og framleis er dette namnet i bruk om området i dag. I dag er regionen eit industri- og jordbruksområde i Aserbajdsjan som strekkjer seg frå vestkysten av Kaspihavet og elva Kura og med senter kring Shirvansletta.

Shirvanshah var i mellomalderen tittelen på den persiske herskaren over området. Dei styrte området sjølvstendig eller som vasallar av større rike frå 800 til 1607, då safavidane tok over området. 

## Kjelder

**Denne artikkelen bygger på «[[:en:Shirvan|Shirvan]]» frå ,  den 5. juli 2013.* 
*** oppgav desse kjeldene:*
Alexander Severus av Romarriket

**Marcus Aurelius Severus Alexandrus** (), kjend som **Alexander Severus**, 
var den siste romerske keiseren av det severanske dynastiet. Han herska frå 13. mars 222 til 18. mars 235.
Alexander Severus etterfølgde fetteren Heliogabalus etter at denne var blitt drepen. Etter 15 år ved makta blei han sjølv drepen, og militæranarkiet i Romarriket braut ut.

Alexander var fødd i Arca Caesarea i den romerske provinsen Syria som Marcus Julius Gessius Bassianus Alexianus. Både han og keisaren før han, Heliogabalus,  var barnebarn av den  mektige Julia Maesa. Ho overtalte Heliogabalus til å utropa fetteren sin til cæsar og etterfølgjar. Han endra då namnet sitt frå Bassianus til Alexander.

Etter drapet på Heliogabalus blei den trettenårige Alexander utropt til keisar av Pretoriangargaden, og seinare godkjend av senatet. Mor hans Julia Avita Mamaea utnemnde gode rådgjevarar og stod elles for mykje av styret.

Under Alexander Severus blei nokre av dei siste store byggearbeida i Roma før Diokletian utført. Han bygde  Aqua Alexandrina, den siste akvedukten i det gamle Roma for å føra vatn til det utvida badet bygd av Nero og utvida under han.

Romarriket var prega av stadige mytteri under Alexander Severus si regjeringstid. Rådgjevaren hans Ulpianus blei drepen framfor keisaren under opptøyar i Roma. Fleire av offiserane hans i provinshærane blei drepne av opprørske soldatar.

Då Sasanide-dynastiet voks i Persia marsjerte keisaren mot dei. Han skal ifølgje nokre rapportar ha vunne sigrar, men romarhæren fekk seinare store tap og måtte venda attende. I 232 gjorde legionane i Syria opprør og utropte ein Taurinus til keisar. Alexander Severus slo ned opprøret og Taurinus drukna i Eufrat då han flykta. Keisaren vende tilbake til Roma i triumf i 233.

Året etter truga germanske stammar i Gallia. Då Alexander Severus ville kjøpa fred (eller tid) frå dei blei dette sett på som umilitær oppførsel. Legionærane valde seg ein ny keisar, Maximinus Thrax, og Alexander Severus blei drepen saman med mor si ved Moguntiacum (Mainz). Han var 27 år gammal.

## Kjelder


**Denne artikkelen bygger på «[[:en:Alexander Severus|Alexander Severus]]» frå ,  den 5. juli 2013.*
Nikolai Schei

**Nicolai Schei** () var ein norsk jurist og embetsmann frå Førde i Sunnfjord. Frå 1945 til 1971 var han fylkesmann i Sogn og Fjordane, og han er blant anna kjend for arbeidet med å revidere kommunegrensene i Noreg.

## Familie
Foreldra til Nikolai Schei var lensmann Per Schei (1872–1960) og Johanne Schei (1874–1963). Han gifta seg med med Othilia Helberg Christensen, dotter av fylkesmann Ingolf Elster Christensen og Else Marie Helberg. Bror til Nikolai Schei var Andreas Schei.

## Utdanning
Nikolai Schei vart uteksaminert frå Bergen Handelsgymnasium i 1919, tok examen artium som privatist 1925 og vart cand.jur. i 1928.

## Arbeid
Nikolai Schei jobba som lensmannsbetjent hjå faren og kontorbetjent ved Bergen skifterett fram til han fullførte examen artium. Ved sidan av studier i jus jobba han som arkivarassistent i Justisdepartementet. Etter dette jobba Nikolai Schei som dommarfullmektig hjå sorenskrivaren i Sunnfjord, fylkesfullmektig i Møre og Romsdal (1929–31) og i Oslo og Akershus fylke (1931–34), som sekretær i Akershus fylkesskattestyre, inspektør i det nyoppreta Riksgjeldsmeklingsinstituttet (1934-39), og sjef for Provianterings- og rasjoneringsdirektoratet i det nyoppretta Forsyningsdepartementet (1939-1945).

Då Noreg i 1945 igjen vart fritt etter 2. verdskrig vart Schei fyrst rådmann for Forsynings- og gjenreisingsdepartementet før han i september 1945 vart utnemnd til fylkesmann i Sogn og Fjordane. Denne stillinga hadde Nikolai Schei til ha pensjonerte seg i 1971.

## Schei-komiteen
Nikolai Schei vart i 1946 formann i Kommuneinndelingskomiteen av 1946, betre kjend som Schei-komiteen. I perioden 1946 til 1962 publiserte komiteen ein rapport på 18 band. Innstillingane frå komiteen la blant anna grunnlaget for ei stortilt kommunesamanslåing. Talet på kommunar i Noreg vart redusert frå 747 (1930) til 454 (1967).

## Verv og utmerkingar
Nikolai Schei var med i Dansk–norsk samarbeidsfond 1945–54, styret i Direktoratet for fiendtlig eiendom, styret for A/S Årdal Verk, rådet for Nansenskolen og Norges industriforbunds meglingsutvalg, samt utvalet for funksjons- og skatteutjevningsspørsmål 1969–75.

Nikolai Schei var kommandør med stjerne av St. Olavs Orden, kommandør av 1. klasse av den danske Dannebrogordenen og av den svenske Nordstjärneordenen og fekk storkors av den islandske Falkeordenen.

## Kjelder
*Alkunne: Nikolai Schei
*Rolf Normann Torgersen, Store Norske Leksikon: Nikolai Schei
*Kjerstin Risnes, Fylkesarkivet i Sogn og Fjordane: Schei-komiteen på nett
Vakhtang VI av Kartli

**Vakhtang VI**, òg kjend som **Vakhtang den lærde** og **Vakhtang lovgjevaren** (), var ein  georgisk monark frå det kongelege Bagrationi-dynastiet. Han herska over det austgeorgiske Kongedømet Kartli då kongedømet var ein vasall under Persia frå 1716 til 1724. Han var ein av dei viktigaste og mest merkverdige statsmennene i Georgia tidleg på 1700-talet og er kjend som ein dugande lovgjevar, lærd, kritikar, omsetjar og diktar. Regjeringa hans enda då osmanarane invaderte og tvang Vakhtang i eksil til Det russiske imperiet. Russland hadde ei stund att før dei nådde stordomen sin og Vakhtang fekk ikkje støtte hos tsaren for kongedømet sitt og i staden vart han verande i Russland resten av livet. På veg til eit diplomatisk oppdrag for tsarina Anna vart han sjuk og døydde i Sør-Russland i 1737, og nådde aldri fram til Georgia.

## Familie
Vakhtang gifta seg i Imereti, vest i Georgia, i 1696, med den tsjerkessiske prinsessa Rusudan (døydde i Moskva, 30. desember 1740). Dei var foreldre til: 
*Prins Bakar
*Prins Georg
*Prinsesse Tamar (1696–1746) som i 1712 gifta seg med prins Teimuraz, den framtidige kongen av Kakheti og Kartli
*Prinsesse Anna (Anuka) (1698–1746), som i 1712 gifta seg med prins Vakhushti Abashidze
Vakhtang hadde òg fleire uekte barn, mellom andre
*Prins Vakhushti
*Prins Paata

## Kjelder

**Denne artikkelen bygger på «[[:en:Vakhtang VI of Kartli|Vakhtang VI of Kartli]]» frå ,  den 4. juli 2013.* 
*** oppgav desse kjeldene:*
**The Cambridge History of Iran: Volume 6, the Timurid and Safavid Periods*, edited by Peter Jackson, Stanley I Grossman, Laurence Lockhart: Reissue edition (1986), Cambridge University Press, ISBN 0-521-20094-6, page 318.
* Kings of Kartli at The Royal Ark.
*Iranian-Georgian Relations in the 16th- 19th Centuries in Encyclopædia Iranica.
*Ronald Grigor Suny, *The Making of the Georgian Nation*: 2nd edition (December 1994), Indiana University Press, ISBN 0-253-20915-3, page 54.
**This article incorporates text from the* Penny Cyclopædia of the Society for the Diffusion of Useful Knowledge, *a publication now in the [[public domain]]*.

 

## Bakgrunnsstoff
COROT

**COROT** eller **CoRoT** (frå **''Co**nvection, **Ro**tation and planetary **T**ransits*) er eit [[romteleskop]]prosjekt leitt av den franske romfartsorganisasjonen  [[CNES]] med bidrag frå [[ESA]]. Teleskopet har ein spegeldiameter på 27 centimeter. Føremålet med teleskopet var å leita etter  [[ekstrasolar planet|ekstrasolare planetar]] gjennom å sjå etter varisjonar i ljosstyrken frå einskildstjerner. 

Teleskopet vart skote opp 27. desember 2006 frå [[Bajkonur-kosmodromen]] i [[Kasakhstan]]. Kontakten med COROT vart mist i november 2012, og 24. juni 2013 vart det kunngjort at ingeniørane hadde gjeve opp å få kontakt med teleskopet.

I juni 2013 var 32 av planetkandidatane til COROT stadfeste som sanne planetar.

== Kjelder ==
* [http://sci.esa.int/corot/31709-summary/ *Summary*] - ESA-nettstaden til COROT
* [http://www.spacedaily.com/reports/Retirement_for_planet-hunting_space_probe_999.html *Retirement for planet-hunting space probe''] - spacedaily.com
Asdvadzadur

**Katolikos Asdvadzadur** () var ein armensk geistleg som var katolikos (øvste leiaren) for Den armensk-apostoliske kyrkja mellom 1715 og 1725.

Som katolikos sikra han ein allianse med den kristne Peter den store av Russland mot den stadig aukande muslimske makta til Det osmanske riket og Persia før Den russisk-persiske krigen.

Han er gravlagd ved St. Hripsime-kyrkja i Echmiadzin.

## Kjelder

**Denne artikkelen bygger på «[[:en:Asdvadzadur of Armenia|Asdvadzadur of Armenia]]» frå ,  den 4. juli 2013.*
Walter Gropius

**Walter Gropius** () var ein tysk arkitekt. Han grunnla Bauhaus og vert saman med Ludwig Mies van der Rohe og Le Corbusier som ein av skaparane av den moderne arkitekturen.

## Liv og gjerning
Gropius var frå hovudstaden Berlin. I 1903 byrja han studere ved den tekniske hogskulen i München, og heldt deretter fram med studiane i Berlin ved den tekniske høgskulen i bydelen Charlottenburg. Åra 1910-13 arbeidde han for Peter Behrens, der også Le Corbusier og Mies van der Rohe var tilsett. Frå 1914 arbeidde Gropius på eiga hand som industridesignar og arkitekt. Han teikna dåbygningar i den industrielle klassisismen han hadde lært hos Behrens.

Saman med Adolf Meyer teikna han Fagus-Werk i Alfeld. Verket, med sin stål- og glasarkitektur vart stildannande for den moderne arkitekturen, på 1920-talet kjend som *Neues Bauen* og *Neue Sachlichkeit* (Den nye saklegdomen). Etter fyrste verdskrigen deltok  han i fleire radikale kunstnargrupper i Berlin.

### Bauhaus
Perioden 1919-28 leia han Bauhaus, ein skule som vart bygt på ideen om å samanføye biletkunst, skulptur, arkitektur og design, for slik å minske kløfta mellom finkultur og kunsthandverka. Skulen var særleg innretta mot arkitektur, men hadde også avdelingar for reine kunstuttrykk.

Gjennom 1920-talet var Gropius oppteken av å finne løysingar for moderne bybyggjing, særleg byggjinga av bustadblokker og andre storhus. Han var mykje innstilt på å rasjonalisere bygginga, og var med på fleire byggprojekt som bustadsområda i Dessau-Törten (1926–31), Dammerstock (1928–29) og Siemensstadt i Berlin (1929/30).

### Utanlands
Gropius praktiserte som arkitekt i Berlin fram til 1934. Han flytta då til England, ettersom arkitekturen hans vart kvasst angripen av dei nye, nazistiske makthavarane i Tyskland. I 1937 flytta han vidare til USA 1937, der han vart professor ved Harvard-universitetet. Gropius mest kjende bygning frå åra i USA er truleg Pan Am Building i New York.

### Eldre år
På 1950-talet vende Gropius tilbake til Berlin og arbeidde der. Mellom anna teikna han ei ni etasjars bustadblokk for Interbau i Hansaviertel i 1957. Borgarmeisteren i Berlin, Willy Brandt, tok i 1962 det fyrste spadetaket til det store bustadområdet Gropiusstadt i Berlin, der Gropius var til stades. Året etter vart Gropius heidersdoktor ved Freie Universität Berlin.

Gropius døydde i Boston i delstaten Massachusetts i USA i 1969. Han vart gravlagd i Berlin.

## Kjelder

**Denne artikkelen bygger på «[[:sv:Walter Gropius|Walter Gropius]]» frå ,  den 5. juli 2013.*  
 

## Bakgrunnsstoff
*
Tumblr

**Tumblr**, utforma som **tumblr.** i logoen sin, er ein mikrobloggingplattform som lar brukarane poste tekst, bilete, video, linkar, sitat og lyd til sin «tumblelog». Brukarar kan følgje andre brukarar sine bloggar. Dei kan òg gjere bloggane sine private.

Per februar 2015 var det over 221 million bloggar på Tumblr.
## Historie

Utviklinga av Tumblr starta i 2006, og blei lansert i februar 2007. I løpet av to veker, hadde tenesta fått 75 000 brukarar. Arment forlèt selskapet i september 2010 for å fokusere på Instapaper.

I byrjinga av juni 2012 heldt Tumblr sin fyrste store merkevareannonseringskampanje i samband med Adidas. Adidas lanserte ein offisiell fotball Tumblr-blogg og kjøpte plassering på brukarane sine dashbord. Denne lanseringa var berre to månader etter at Tumblr kunngjorde at dei ville byrje med betalt annonsering på nettstaden sin. 

Den 20. mai 2013 vart det kjent at Yahoo! og Tumblr hadde inngått ei avtale der Yahoo! skulle kjøpe Tumblr for 1,1 milliardar dollar. Mange Tumblr-brukarar var misnøgde med desse nyhenda og starta ein underskriftskampanje som fekk nesten 170.000 underskrifter. David Karp vart verande som CEO og avtala vart gjennomført den 20. juni 2013.

## Bruk
Per 1. februar 2015 var det over 221 300 000 bloggar på Tumblr og meir enn 102 500 000 000 innlegg totalt. I april 2013 fekk nettstaden meir enn 13 milliardar sidevisingar verda over. Per 1. februar 2015 blei meir enn 88 million innlegg laga på nettstaden kvar dag. Tenesta er mest populær blant tenåringar og college-alderen, ettersom halvparten av Tumblr-brukarar er under 25 år.

### Seksuelt innhald
Mange teknologijounalistar har påpeikt at Tumblr har ei monaleg mengd pornografisk innhald. The New York Times sa at «pornografi representerer ein brøkdel av innhaldet på nettstaden, men ikkje ei triviell mengd for ein nettstade med med 100 millionar bloggar». Karp avslørte i juni 2012 at mellom 2 og 4 prosent av Tumblr sine innlegg er pornorelatert. Tumblr sine retningslinjer for fellesskapet tillèt pornorelatert innhald, men krev at bloggar som inneheld betydeleg seksuelt innhald skal flaggast som såleis. Det er ikkje lov å laste opp seksuelt eksplisitte videoar til nettstaden, men videoar lagt ut andre stadar kan leggast inn. 

Etter retningslinjene vedtekne den  20. juli 2013 meiner Tumblr at sider som er klassifiserte som «NSFW» ikkje vil visast i tag-sider for brukarar som ikkje er logga inn eller som har «Safe Mode» aktivert. 
### Sjølvskading og sjølvmord
I februar 2012 annonserte Tumblr-tilsette at dei ville forby bloggar med innhald som fremmar eller forkjempar sjølvmord, sjølvskading og eteforstyrringar.

## Kjelder

----
**Denne artikkelen bygger på «[[:en:Tumblr|Tumblr]]» frå ,  den 5. juli 2013.*  

## Bakgrunnsstoff
*Offisiell nettstad
*Tumblr tilsette sin blogg
*Tumblr si offisielle Twitter-side
Sassetta

**Stefano di Giovanni di Consolo**, betre kjend som **Sassetta**, () var ein italiensk målar som under ungrenessansen var den fremste av dei målarane som arbeidde i Siena. 

## Liv og gjerning
Opphavet til Il Sassetta er ukjent. Truleg var han elev av målaren Paolo di Giovanni Fei. Hans eldste kjende verk har vorte tidfesta til 1423, ei altartavle som i dag er delt mellom ulike samlingar. Sassetta vigde seg utelukkande til religiøse tema. Han utvikla ein svært personleg stil av den såkalla internasjonale gotisk stilretninga. Ei rekke måleri med motiv frå livet til den heilage Frans av Assisi høyrer med mellom hans viktigaste verk.

Ettersom han var kjend med at målarar i Firenze hadde prøvd ut perspektiv i bileta sine, ville Sassetta sjølv prøve å nytte seg av metoden, men lukkast ikkje å beherske perspektiv på ein fullkomen måte. Karakteristisk for Sassetta sine måleri er dei flytande linjene og festlege, skinande raud- og purpurfargane.

## Kjelder

**Denne artikkelen bygger på «[[:de:Stefano di Giovanni Sassetta|Stefano di Giovanni Sassetta]]» frå ,  den 5. juli 2013.*  
 

## Bakgrunnsstoff
Tofu

**Tofu**, og kalla **bønne-ost**, er eit tradisjonelt soyaprodukt frå Asia. Det vert laga av soyamjølk som vert tilsett eit koagulerande middel (til dømes syre, som sitronsaft eller eddik). Massen som då samlar seg vert sila før han pressas og kjølast ned.

Tofu har opphav i Kina under Han-dynastiet. I verket *[[Bencao Gangmu]]* skildrar Li Shizhen (farmakolog frå Ming-dynastiet) korleis ein lagar tofu.

Tofu er proteinrikt, og inneheld lite feitt. Det er difor populært blant vegetarianarar og helseentusiastar. Produktet kan og brukast av laktose-intolerante, som eit alternativ til ost.

## Etymologi
Det norske ordet *tofu* kjem frå det japanske *tōfu* (豆腐), som igjen kjem frå det kinesiske *dòufu* (豆腐 eller 荳腐), som tyder «bønne» (豆) pluss «ferment» (腐).

### Fersk tofu
Fersk tofu vert produsert direkte frå soyamjølka.
* **Fast tofu**
Denne type tofu har ein fast struktur. Den egnar seg til å skjerast i terningar eller skiver og bli steikt, bakt eller frityrsteikt.

* **Silketofu**
Silketofu har ein blautare konsistens enn fast tofu. Den egnar seg til bruk i saus, krem eller suppe.

## Kjelder


## Bakgrunnsstoff
Pirates of the Caribbean (fleirtyding)

**Pirates of the Caribbean** kan visa til:

* *[[Pirates of the Caribbean]]*-franchisen, som inkluderer:
** Moroparkturen Pirates of the Caribbean, ein Disney-moropark
** Ein serie med filmar basert på Disney-moroparken med same namn, alle produsert og distribuert av Walt Disney Pictures:
*** *[[Pirates of the Caribbean: The Curse of the Black Pearl]]*, frå 2003
*** *[[Pirates of the Caribbean: Dead Man's Chest]]*, frå 2006
*** *[[Pirates of the Caribbean: At World's End]]*, frå 2007
*** *[[Pirates of the Caribbean: On Stranger Tides]]*, frå 2011
** Videospel basert på filmane
* *Pirates of the Caribbean*, ein båt som deltok i Volvo Ocean Race 2005–2006.
* Piratverksamd i Karibia
Otto Sinding

**Otto Ludvig Sinding** () var ein norsk målar og teiknar frå Kongsberg som vert rekna til dei seinromantiske landskapsmålarane. Han vert mellom anna omtala som Lofotens målar. Stephan Sinding og Christian Sinding var to yngre brør.

### Liv og gjerning

Sinding tok juridisk embetseksamen i 1860 og var tilsett som kopist i Indredepartementet då han i 1867 vart elev ved Johan Fredrik Eckersberg sin målarskule i Kristiania. Året etter heldt han fram studiane på kunstakademiet i Karlsruhe i Tyskland, i perioden 1869-73 under landsmannen Hans Gude. Seinare reiste Sinding til München, der han vart kjend med verk av Arnold Böcklin. Målarane i München var då særleg på jakt etter stemning i bileta sine. Sinding fekk her undervisning av tyskaren Carl von Piloty, og Sinding vart inspirert av dei effektfulle historiemåleria til Piloty.

Vinteren 1881/82 budde Sinding ei tid i Svolvær. På grunnlag av skisser utført på staden måla han store og panoramaliknande landskapsbilete i atelieret i München. Sommaren 1882 vart *Vinterdag i Lofoten* utstilt i Kristiania, med dette måleriet fekk Sinding sitt gjennombrot som målar. Hans *Fra Reine i Lofoten* vart også laga i 1882. Vinteren 1886 var han på ny i Lofoten, der han henta idear og inspirasjon til mange av sine mest kjende måleri.

Sinding fann motiva i den norske naturen, folkelivet og frå norsk historie. *Slaget ved Svolder* frå 1883 er hans kanskje mest kjende historiemåleri. Mellom dei beste måleria hans er elles dei reint saklege naturskildringane av sjø og fjell i Lofoten, til dømes *Snelandskap fra Svolvær* frå 1883. Sinding debuterte på Høstutstillingen i 1885, ti år seinare hadde han si fyrste separatutstilling. 

Frå 1891 heldt Sinding til på Lysaker vest for Oslo. På den tida var han med på å illustrere Asbjørnsen og Moes eventyrsamlingar, saman med mellom andre Theodor Kittelsen og venen Erik Werenskiold. I 1903 returnerte Sidning til München og budde der til han døydde. Frå 1905 arbeidde han som professor ved Akademie der Bildenden Künste München.

## Kjelder

**Denne artikkelen bygger på «[[:nb:Otto Sinding|Otto Sinding]]» frå ,  den 6. juli 2013.*  
 

## Bakgrunnsstoff
Lukhuni

**Lukhuni** (georgisk ლუხუნი *Lukhuni*) er ei elv i Ambrolauri kommune i Georgia. Ho er ei sideelv til Rioni frå høgre. Kjelda har ho i fjellkjeda Letsjkhumi.

## Kjelder

**Denne artikkelen bygger på «[[:ka:ლუხუნი|ლუხუნი]]» frå ,  den 6. juli 2013.*
10. serierunde i Oddsenligaen avdeling 3 2013

**10. serierunde i Oddsenligaen avdeling 3 2013** vart gjennomført med fem kampar laurdag 15. juni og to kampar søndag 16. juni.  rykte i frå i toppen med ein 4–0-siger over  på heimebane, då  tapte 3–1 borte for .  hadde då sjansen til å ta over sølvplassen, men klarte berre uavgjort borte mot botnlaget . Med tapet sitt hamna Egersund på den øvste nedrykksplassen. 




## Kampfakta

## Kjelder
* Fotball
Brankialcyste

**Brankialcystar** (dessutan kalla **brankialfistlar**, **laterale halscystar** og **laterale halsfistlar**) er medfødde cystar og fistlar på halsen som har vorte danna i fosterlivet frå gjellebogar og gjellefurer.

## Kjelder
Gorgan

**Gorgan** (persisk skrift گرگان‎) kaspisk **Vergen**, tidlegare **Astarabad** (persisk اَستِر آباد‎), òg skrive av **Asterabad**), er hovudstaden i provinsen Golestan i Iran. Han ligg kring 400 km nordaust for Teheran, kring 30 km inn frå Kaspihavet. I 2006 hadde byen kring 270 000 innbyggjarar. 

Byen har ein regional flyplass og fleire universitet. Gorgan lufthamn opna i september 2005. Om lag 150 km aust for Gorgan ligg Golestan nasjonalpark. 

## Historie
Det finst fleire arkeologiske funnområde ved Gorgan, mellom anna Tureng Tepe og Shah Tepe med funn frå steinalderen og koparsteinalderen. Under Partia og Sassanidedynastiet blei Den store muren ved Gorgan bygd.

## Geografi og klima

Den vide Dasht-e Gorgan (Gorganslettene) ligg nord for byen og dekkjer kring 1700 km².

Generelt har Goelstan eit moderat og fuktig klima. Elburz-fjella og nærleiken til Kaspiahvet styrer mykje av klimaet. Den årlege middeltemperaturen er 18,2 °C og i den normale årsnedbøren er 600 mm. 





## Kjelder

**Denne artikkelen bygger på «[[:en:Gorgan|Gorgan]]» frå ,  den 6. juli 2013.* 

## Bakgrunnsstoff
* Heimeside  av Tirdad Gorgani
Mazandaran

**Mazandaran** (persisk استان مازندران *Ostān-e Māzandarān*) er ein av 31 provinsar i Iran, langs sørkysten av Kaspihavet og like ved Alborzfjella sentralt i det nordlege Iran. Med klokka grensar han til Golestan, Semnan, Teheran, Alborz, Qazvin og Gilan. Sari er den største byen og hovudbyen i provinsen. 

Mazandaran er ein av dei tettast folkesette provinsane i Iran og har forskjellige naturressursar, særleg store olje- og naturgassreservoar. Dei fire største fylka i provinsen er Sari, Babol, Amol og Qaemshahr. Provinsen vart grunnlagd i 1937 og han vart erklært den andre moderne provinsen etter naboprovinsen Gilan.

Naturen er variert med sletter, præriar, skogar og regnskogar som strekkjer seg frå sandstrendene ved Kaspihavet til dei kuperte og snødekte Elburz, inkludert Damavand, eit av dei høgaste fjella og vulkanane i Asia.

Mazandaran er ein stor produsent av oppdrettsfisk, og akvakultur er eit viktig økonomisk bidrag til det tradisjonelle jordbruket. Ei anna viktig næring er turistindustrien og folk frå heile Iran kjem og vitjar dette området. Mazandaran er òg eit blømande senter for bioteknologi og ingeniørvitskap.

Det har budd menneske i området i minst 75&nbsp;000 år. Nyare utgravingar i Goher Tippe synte at området har vore urbanisert i meir enn 5000 år og området vert i dag rekna som ein av dei viktigaste historiske stadane i Iran. Han har spelt ei viktig rolle i kulturell og urban utvikling i regionen.

Innfødde folk i regionen omfattar dei etniske mazanderanarane som snakkar eit iransk språk som liknar med på gilaki og sangiseri.

## Klima

Det er ofte snøfall i Elburz-området, som går parallelt til sørkysten av Kaspihavet. Fjella deler provinsen i mange isolerte dalar. Provinsen har eit moderat, subtropisk klima med ein middeltemperatur på 25 °C om sommaren og kring 8 °C om vinteren. Det kan falle mykje snø i fjella om vinteren, men sjeldan ved havnivå. 

## Kjelder

**Denne artikkelen bygger på «[[:en:Mazandaran Province|Mazandaran Province]]» frå ,  den 6. juli 2013.* 
*** oppgav desse kjeldene:*

## Bakgrunnsstoff
Chiaroscuro

**Chiaroscuro**, eller **clair-obscur**, er ein måleteknikk som framhevar kontrasten mellom lys og mørke i eit måleri. Både det italienske ordet chiaroscuro og det franske clair-obscur tyder bokstavleg tala «lys-dunkel». Nemninga vart nytta fyrste gongen i 1686, men skal ha vore påfunne av Leonardo da Vinci. Clair-obscur, den franske nemninga, vart introdusert av kunskritikaren Roger de Piles på 1700-talet. Eitt av dei fyrste måleri der chiaroscuro vart nytta, er Leonardos *Dei heilage tre kongars tilbeding* frå 1481.

Nemninga chiaroscuro-tresnitt vert brukt for å skildre farga tresnitt trykt med ulike plater der ein brukar blekk med ulike fargar.

## Soge
Chiaroscuro-teknikken vart på 1500-talet særleg nytta av målarar som Tintoretto og Paolo Veronese. Teknikken nådde høgdepunktet i barokken, framom alt på 1600-talet. Rembrandt er berømt for denne målemåten. Caravaggio var avgjerande i utviklinga av *tenebroso*, ei form for dramatisk chiaroscuro. Hans målemåte vart særleg nytta i Spania og i byen Napoli under spansk herredømme, til dømes av José de Ribera. Adam Elsheimer, tyskaren som oppheldt seg i Roma, laga mange nattmotiv med bål og måneskin. Motiv med stearinlys, gjerne inspirert av Caravaggio og Elsheimer, var vanleg i Utrecht-skulen, som til dømes Hendrick ter Brugghen. Seinare målarar som ofte nytta stearinlys som lysskjelde var Georges de La Tour i Frankrike og Joseph Wright of Derby i England. 

## Kjelder

**Denne artikkelen bygger på «[[:en:Chiaroscuro|Chiaroscuro]]» frå ,  den 6. juli 2013.*
Sykehus til Alta

**Sykehus til Alta** er ei valliste i Finnmark som stilte til stortingsvalet 2013. Lista gjekk til val på ei lokalpolitisk sak: det å få til ein ny sjukehusstruktur i Vest-Finnmark med sentrum i eit nytt, moderne, sjukehus i Alta.  

Initiativet starta som ei gruppe med same namn på Facebook. I januar 2013 vart ein invitert til å «like» gruppa for å vise at ein ønskte at det skulle arbeidast for ei eiga stortingsliste. To veker seinare samla lista inn 1&nbsp;467 underskrifter  og vallista vart godkjend av Finnmark fylkesvalgstyre 6. mai 2013. 

Det var ti namn på vallista, der ni kom frå Alta og ein frå Karasjok. Lista skulle opphøyre dersom ho ikkje fekk inn representantar på Stortinget til valet i 2013. Som listetopp stod Raymond Londal.

## Kjelder
*Nordlys 18. januar 2013: Sykehus til Alta får egen stortingsliste. Besøkt 4. juli 2013.

### Referansar

## Bakgrunnsstoff
*Sykehus til Alta si Facebookside.
Aiguille des Glaciers

**Aiguille des Glaciers** er eit 3&nbsp;816 meter over havet høgt fjell i Mont Blanc-massivet i dei franske Alpane, det sørlegaste i massivet. Grensa mellom dei franske departementa Savoie og Haute-Savoie og den italienske provinsen Aostadalen går over fjelltoppen. Isbreane som fjellet har fått namn etter, ligg i den italienske fjellsida.
 
Fjelltoppen vart nådd fyrste gongen i 1878. Frå fjellhytta Rifugio Elisabetta på 2&nbsp;195 meter over havet er det ein sju timars tur til topps på Aiguille des Glaciers. 

## Kjelder

**Denne artikkelen bygger på «[[:nl:Aiguilles des Glaciers|Aiguille des Glaciers]]» frå ,  den 7. juli 2013.*
Aiguille de la Grande Sassière

**Aiguille de la Grande Sassière** er eit fjell i Dei graiiske Alpane, på grensa mellom Aostadalen i Italia og departementet Savoie i Frankrike. Fjellet reiser seg til endes for Valgrisenche på den italienske sida, medan det på fransk side ligg aust i Tignes kommune og nord for Val-d'Isère.

Fjellet skal ha vore bestige fyrste gongen kringom 1808 av folk frå Tignes i lag med nokre soldatar.

## Kjelder

**Denne artikkelen bygger på «[[:de:Aiguille de la Grande Sassière|Aiguille de la Grande Sassière]]» frå ,  den 7. juli 2013.*
Padjama

**Padjama** er ei vid, laus bukse frå Sør- og Sentral-Asia som dannar utgangspunkt for vestleg pysjamas.

Padjama blir som regel laga i eit einsfarga stoff av bomull eller silke. Dei er festa med snor i livet. Dei kan brukast av menn og kvinner. Padjama blir brukt saman med ein overdel som kurta eller liknande. Dei er brukte som kvardags- og festklede i Afghanistan, Pakistan og delar av Iran og India, særleg Nord-India. Kleda er særleg knytt til muslimar, men kan brukast av alle sørasiatiske folkegrupper. 

Padjama skil seg frå bukser som salvar eller tsjudidar ved at dei ikkje smalnar eller smalnar lite nedst, men heng laust over ankelen. Dei er luftige plagg som kan brukast i varme klima, samstundes som dei sit godt fast og høver godt til manuelt arbeid, riding og liknande.

Ordet «padjama» kjem frå persisk *pāyjāmeh* (پايجامه) av *pāy* 'bein' og *jāmeh*, 'klede'. Det blei lånt inn i engelsk frå hindustani under den indiske kolonitida. Britane tok i bruk lause bukser med snor i livet og ein skjorteoverdel som nattklede, og denne pysjamasen eller pysjen blei etterkvart populær som nattdrakt over store delar av verda.

På 1920-talet blei strandpysjamas ein populær mote for kvinner, som eit av de første døma på at bukser blei akseptert klesdrakt for kvinner i vestleg drakttradisjon.

## Kjelder

*Strandpyjamas (2009, 15. februar), *Store norske leksikon*. Henta 7. juli 2013.
*Kurta Pyjama , eweltd.com. Henta 7. juli 2013.
*CLOTHING xiv. Clothing of the Hazāra tribes, *Encyclopædia Iranica*, iranicaonline.org.
Tekhuri

**Tekhuri** (georgisk ტეხური *T'ekhuri*) er ei elv i kommunane Martvili og Senaki vest i Georgia. Ho er ei sideelv til Rioni frå høgre og har opphavet sitt i fjellkjeda Egrisi.

## Kjelder

**Denne artikkelen byggjer på «[[:ka:ტეხური|ტეხური]]» frå ,  den 7. juli 2013.*
Pysj

**Pysj**, **pysjamas** eller **pyjamas** (frå engelsk *pyjamas/pajamas* av hindustani *[[padjama|pāijāma]]*, 'bukser') er ein type nattklede av bukser og ei kort skjorte eller trøye. Tradisjonelt høyrde lange bukser til pysjen, men i nyare tid har ein også teke i bruk kne- og kortbukser.

Pysjen kom til Europa frå tropene på siste halvdel av 1800-talet, og fortrengde etter kvart nattskjorta. Frå 1880-åra byrja kvinner å bruka pysjamas, men kleda blei først vanlege blant kvinner i 1920–30-åra. På denne tida oppstod også strandpysjamas, ein dagdrakt for kvinner med bukser.

## Kjelder

*Pyjamas (14. februar 2009), *Store norske leksikon*. Henta 7. juli 2013.
Aiguille du Grépon

**Aiguille du Grépon** er eit 3&nbsp;482 meter over havet høgt fjell i Mont Blanc-massivet i dei franske Alpane. Fjelltoppen ligg på ei kvass granittegg ovanom Chamonix i departementet Haute-Savoie, nordaust for den høgre fjelltoppen Aiguille du Midi.

Albert Mummery, Alexander Burgener og Benedict Venetz kleiv til topps på Aiguille de Grepon den 5. august 1881. Fyrsteklivinga vert rekna som ein milepåle i utviklinga av klatresporten. 

## Kjelder

**Denne artikkelen bygger på «[[:de:Aiguille du Grépon|Aiguille du Grépon]]» frå ,  den 7. juli 2013.*
Aiguille du Chardonnet

**Aiguille du Chardonnet** er eit 3&nbsp;824 meter over havet høgt fjell i Mont Blanc-massivet i dei franske Alpane. Fjellet reiser seg mellom to isbrear, Glacier du Tour og Glacier d'Argentière i departementet Haute-Savoie. Aiguille du Chardonnet er grannefjell til Aiguille d'Argentière, dei to fjelltoppane hevar seg 500 meter opp frå skardet som skil dei. Landegrensa mot Sveits går straks aust for fjelltoppen.

Tre mann, ein brite og to franskmenn, var dei fyrste på toppen den 20. september 1865.

## Kjelder

**Denne artikkelen bygger på «[[:de:Aiguille du Chardonnet|Aiguille du Chardonnet]]» frå ,  den 7. juli 2013.*
Strandpysjamas

**Strandpysjamas** er fritidsklede for kvinner som blei lansert i 1920-åra. Eit slikt antrekk består av lause padjamainspirerte bukser med ein jakke til. Under kunne ein ha badedrakt, solliv eller ermelaus bluse. Som namnet viser til, var dette typiske strandklede. Antrekket var eit av dei første i vestleg drakttradisjon der det blei akseptert at kvinner gjekk i langbukser.

Det var moteskaparen Coco Chanel som introduserte vide bukser for kvinner på 1920-talet. Strandpysjamas blei først teken i bruk på Rivieraen rundt 1927, og blei utbreidd i løpet av 1930-talet.

## Bakgrunnsstoff
*«Twenties • Beach Pyjamas», photodetective.co.uk

## Kjelder

*«Strandpyjamas» (2009, 15. februar), *Store norske leksikon* Henta 7. juli 2013.
*The introduction of the Beach Pyjama , glamoursplash.com
*The Cats Meow: Kirsten Dunst’s Chanel Style Beach Pyjamas, clothesonfilm.com
*Beauty and the Beach: A Guide to Pyjama Dressing, The British Pathé Archive
Back In Time

**Back In Time** er sikkerheitskopieringsprogramvare for Linux. Back In Time er eit grafisk grensesnitt som nyttar rsync og det finst versjonar både for KDE og Gnome. 

Programmet er lett å konfigurera og å koma i gang og høver for privatpersonar og småføretak. Når ein set opp programmet skriv ein inn kvar ein vil lagra sikkerheitskopiane (som til dømes på ein eksternt platelager eller NAS) og kva katalog (og underkatalogar) ein vil ta sikkerheitskopi av. Ein kan òg spesifisera kor ofte og når på døgnet ein vil at programmet skal køyra.    

## Kjelder
12. serierunde i Oddsenligaen avdeling 3 2013

**12. serierunde i Oddsenligaen avdeling 3 2013** vart gjennomført med ein kamp onsdag 26. juni, tre kampar laurdag 29. juni, to kampar søndag 30. juni og den siste kampen måndag 1. juli. Dette var siste runden før ein månads fotballferie i 2. divisjon. 

Dei tre øvste laga i avdelinga tapte alle poeng denne runden.  klart berre uavgjort borte mot botnlaget , medan  og  begge tapte kampane sine borte mot høvesvis  og . Flekkerøy klatra dermed opp frå nedrykksplassen, medan  hamna under etter tapet borte mot .




## Kampfakta

## Kjelder
* Fotball
Li Shizhen

**Li Shizhen** () var ein kinesisk lege og farmakolog under Mingdynastiet. Han er mest kjend for å ha forfatta medisinverket *[[Bencao gangmu]]*.

Li Shizhen (forenkla kinesisk 李時珍, tradisjonell kinesisk 李時珍, pinyin *Lǐ Shízhēn*, Wade-Giles *Li Shih-Chen*) med stilnamnet *Dongbi* (东璧) vart fødd i Qizhou (Qichun fylke) i Hubei-provinsen i Kina. Faren og farfaren hans hadde begge vore lækjarar - eit yrke med låg status på den tida - og Li gjekk sjølv i lære hos sin eigen far etter at han strauk til den kinesiske embetsmannseksamenen. Då han i ein alder av 27 år lækja ein fyrste, fekk Li tilbod om å arbeide ved det keiserlege medisinske institutt i Beijing. Her fekk han inspirasjon til å skrive *Bencao gangmu*.

## Bakgrunnsstoff
* Zhang Huijian: *Li Shih-chen: Great Pharmacologist of Ancient China*, Foreign Languages Press, Beijing 1960. 

## Kjelder


**Denne artikkelen bygger på «[[:nb:Li Shizhen|Li Shizhen]]» frå ,  den 7. juli 2013.*
Flower av Kylie Minogue

«**Flower**» er ein song av den australske songaren Kylie Minogue. Songen vart opphavleg skriven av Minogue og Steve Anderson for det tiande studioalbumet hennar, *[[X av Kylie Minogue|X]]* (2007), men vart ikkje utgjeven då. Men songen vart framført på konsertturneen *[[KylieX2008]]*.

## Utgjeving og innspeling
I 2011 vart songen innspelt i London på Abbey Road Studios for det orkestrale salmeablumet *[[The Abbey Road Sessions av Kylie Minogue|The Abbey Road Sessions]]*. «Flower» vart utgjeven som den første singelen frå albumet den 25. september 2012 av Parlophone Records. Han fekk positive kritikkar frå musikk kritikarar som likte teksten og produksjonen.

## Komposisjon
«Flower» vart skriven av Minogue og Steve Anderson for det tiande studioalbumet hennar, *[[X av Kylie Minogue|X]]* (2007), men songen vart ikkje utgjeven. Minogue skreiv songen i 2007 med mange andre songar medan ho var under behandling for brystkreft. «Flower» er musiklask ein popballade-song som inneheld piano, fiolinar, trommar og  akustisk gitar.

## Format og sporliste
;CD single
# «Flower»
# «Flower» (Instrumental)

;7" picture disc
# «Flower»

## Topplisteplasseringar

## Kjelder
**Denne artikkelen bygger på «[[:en:Flower (Kylie Minogue song)|Flower (Kylie Minogue song)]]» frå , den 7. juli 2013.*
** oppgav desse kjeldene:*

## Bakgrunnsstoff
*Den offisielle nettsida til Minogue
Bystander Nunatak

**Bystander Nunatak** er ein nunatak i Antarktis, 2435&nbsp;moh, som ligg,5&nbsp;nautiske mil sørvest for Forsythe Bluff, på vestsida av Daniels Range i Usarp Mountains. Namnet vart gjeve av den nordlege geolog-gruppa frå New Zealand i 1963–64, og indikerer at nunataken ligg litt for seg sjølv. *Bystander* på engelsk tyder «tilskodar» eller «tilstadeverande».

## Kjelder
Carapace Nunatak

**Carapace Nunatak** er ein markant isolert nunatak, den vestlegaste nær toppen av Mackaybreen, som ligg 8&nbsp;nautiske mil sørvest for Mount Brooke der han er synleg over lang avstand frå mange retningar. Han fekk dette namnet av gruppa frå New Zealand under Commonwealth Trans-Antarctic Expedition (1956–58) på grunn av ryggskjold (*carapace* på engelsk) av små krepsdyr som ein fann i fjellet.

## Kjelder
Chappell Nunataks

**Chappell Nunataks** er ei gruppe nunatakar 3&nbsp;nautiske mil vest for den sentrale delen av Cobham Range. Dei vart namngjevne av geolog-gruppa frå New Zealand (1964–65) for J. Chappell, ein geolog på ekspedisjonen.

## Kjelder
Cooper Nunatak

**Cooper Nunatak** er ein stor klipperik nunatak, 5&nbsp;nautiske mil nord for Diamond Hill, som stikk opp av isen aust for Brown Hills. Han vart kartlagd av Victoria University of Wellington Antarctic Expedition (VUWAE), 1962–63, og kalla opp etter R.A. Cooper, ein geolog i VUWAE, 1960–61.

## Kjelder
Corner Nunatak

**Corner Nunatak** er ein nunatak i det nordaustlege hjørnet av Miller Range, mellom Nimrodbreen og Marshbreen. Han vart namngjeven av den nordlege geolog-gruppa frå New Zealand (1961–62).

## Kjelder

**Denne artikkelen bygger på «[[:en:Corner Nunatak|Corner Nunatak]]» frå ,  den 7. juli 2013.* 
*** oppgav desse kjeldene:*
*
11. serierunde i Oddsenligaen avdeling 4 2013

**11.  serierunde i Oddsenligaen avdeling 4 2013** vart gjennomført med fire kampar laurdag 22. juni, ein kamp søndag 23. juni og to kampar måndag 24. juni. 

Det vart ingen endringar på plasseringa i toppen, men  auka forspranget til  med siger over , medan KFUM spelte uavgjort heime mot .  tok innpå andreplassen med siger borte mot , som då hamna under nedrykksstreken. 



## Kampfakta

## Kjelder
* Fotball
DeRemer Nunataks

**DeRemer Nunataks** er ei gruppe nunatakar som ligg kring 4&nbsp;nautiske mil (7&nbsp;km) søraust for Mount Blowaway i Wilson Hills. Gruppa vart kartlagd av US Geological Survey frå landmålingar og flyfotografi tekne av U.S. Navy i 1960–63, og vart namngjeven av Advisory Committee on Antarctic Names etter Dennis L. DeRemer i US Navy, som tente med U.S. Naval Support Force i Antarktis, februar 1967 til juli 1970.

## Kjelder

**Denne artikkelen bygger på «[[:en:DeRemer Nunataks|DeRemer Nunataks]]» frå ,  den 7. juli 2013.* 
*** oppgav desse kjeldene:*